ผงะซีอีโอผิดจริยธรรมสูงมากกว่าไร้กึ๋น 
ส่วนไทยส่งต่อไม้จากรุ่นพ่อสู่ผู้นำรุ่นลูก,น.ส.วิไลพร ทวีลาภพันทอง หุ้นส่วนสายงานธุรกิจที่ปรึกษา บริษัท ไพรซ์วอเตอร์เฮาส์คูเปอส์ ประเทศไทย (PWC) เปิดเผยถึงผลการศึกษาความสำเร็จของซีอีโอประจำปี 61 หรือ 2018 CEO Success study โดยทำการวิเคราะห์การส่งต่อการบริหารของซีอีโอของบริษัทมหาชนที่มีขนาดใหญ่ที่สุดในโลกจำนวน 2,500 แห่งในช่วง 19 ปีที่ผ่านมา พบว่า ปี 61 องค์กรทั่วโลกมีการผลัดเปลี่ยนซีอีโอสูงเป็นประวัติการณ์ที่ 17% ขณะที่ค่ากลางของช่วงเวลาในการดำรงตำแหน่งของซีอีโออยู่ที่ 5 ปี และมี 19% ของซีอีโอที่อยู่ในตำแหน่งนานถึง 10 ปีหรือมากกว่านั้น,ที่สำคัญรายงานยังชี้ให้เห็น ในปี 61 มีซีอีโอถึง 39% ที่ถูกบังคับให้ออกจากตำแหน่งจากการกระทำผิดด้านจริยธรรมมากกว่าปัญหาด้านผลประกอบการทางการเงิน หรือความขัดแย้งกับคณะกรรมการบริษัท ซึ่งนี่ถือเป็นครั้งแรกในประวัติศาสตร์ของการทำการศึกษานี้ ตัวเลขนี้ยังได้เพิ่มขึ้นถึง 50% เมื่อเทียบกับปี 60 ที่มีซีอีโอถูกบังคับให้ออกจากตำแหน่งจากการกระทำผิดด้านจริยธรรมที่ 26%,สำหรับประเทศไทยพบว่ามีการผลัดเปลี่ยนหมุนเวียนตำแหน่งซีอีโอในสัดส่วนที่สูงเช่นกัน โดยส่วนใหญ่จะเป็นการส่งไม้ต่อจากการบริหารจากรุ่นพ่อแม่สู่ผู้นำรุ่นลูก ผลการศึกษายังพบว่า ซีอีโอผู้รับช่วงต่อจากซีอีโอที่เคยอยู่ในตำแหน่งมายาวนานนั้น มีแนวโน้มเผชิญกับความท้าทาย ทั้งระยะเวลาในตำแหน่งที่อาจจะสั้นกว่า ผลการดำเนินงานที่ด้อยกว่า หลายครั้งพบว่า มีโอกาสถูกบีบให้ออกจากตำแหน่งมากกว่าจะรอให้ซีอีโอคนใหม่มาแทน โดยพบว่าเกือบครึ่งหนึ่งของผู้สืบทอดตำแหน่งซีอีโอต่อจากซีอีโอที่อยู่ในวาระนาน มีแนวโน้มมีผลการดำเนินงานลดลง,สิ่งท้าทายของซีอีโอที่ต้องเข้ามารับไม้ต่อกคือจะสานต่อนโยบายเดิมควบคู่กับหากลยุทธ์ใหม่ๆ เพื่อขับเคลื่อนองค์กร ท่ามกลางธุรกิจที่เปลี่ยนแปลงเร็วรวมถึงการสื่อสารกับพนักงานให้ทราบถึงนโยบายและกลยุทธ์ขององค์กร โดยนำเทคโนโลยีเข้ามาใช้ควบคู่กับการพัฒนาทักษะของพนักงาน.
น.ส.วิไลพร ทวีลาภพันทอง หุ้นส่วนสายงานธุรกิจที่ปรึกษา บริษัท ไพรซ์วอเตอร์เฮาส์คูเปอส์ ประเทศไทย (PWC) เปิดเผยถึงผลการศึกษาความสำเร็จของซีอีโอประจำปี 61 
วิไลพร ทวีลาภพันทอง,ซีอีโอ,จริยธรรม,ประวัติศาสตร์,ประวัติการณ์,การส่งไม้ต่อ,ผิดจริยธรรม